*****

ΕΑΠΟΦΑΣΗ ΤΗΣ ΕΠΙΤΡΟΠΗΣ

της 7ης Φεβρουαρίου 1989

με την οποία εγκρίνεται η χορήγηση πρόσθετης ενίσχυσης από την κυβέρνηση της Ομοσπονδιακής Δημοκρατίας της Γερμανίας προς τη βιομηχανία λιθάνθρακα κατά το 1988

(Το κείμενο στη γερμανική γλώσσα είναι το μόνο αυθεντικό)

(89/161/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 2064/86/ΕΚΑΧ της Επιτροπής της 30ής Ιουνίου 1986 σχετικά με το κοινοτικό καθεστώς των κρατών μελών υπέρ της βιομηχανίας λιθάνθρακα (1),

Εκτιμώντας τα ακόλουθα:

Ι

Η κυβέρνηση της Ομοσπονδιακής Δημοκρατίας της Γερμανίας κοινοποίησε στην Επιτροπή, με επιστολή της 25ης Νοεμβρίου 1988, σύμφωνα με το άρθρο 9 παράγραφος 3 της απόφασης αριθ. 2064/86/ΕΚΑΧ, μια πρόσθετη χρηματοδοτική παρέμβαση την οποία σκοπεύει να χορηγήσει αναδρομικά, για το έτος 1988, στη βιομηχανία λιθάνθρακα και η οποία συνδέεται με τις παραδόσεις άνθρακα και οπτάνθρακα προοριζόμενων για τη βιομηχανία σιδήρου και χάλυβα της Κοινότητας.

Η Επιτροπή είχε εκδόσει, στις 22 Δεκεμβρίου 1987, την απόφαση 88/64/ΕΚΑΧ (2) η οποία επέτρεπε την παροχή ενισχύσεων από την Ομοσπονδιακή Δημοκρατία της Γερμανίας στη βιομηχανία λιθάνθρακα κατά το 1988. Δυνάμει της εν λόγω απόφασης, δόθηκε άδεια στη γερμανική κυβέρνηση να πραγματοποιήσει, κατά άμεσο ή έμμεσο τρόπο τις προβλεπόμενες χρηματοδοτικές παρεμβάσεις, για το έτος 1988, υπέρ της βιομηχανίας λιθάνθρακα στο βαθμό όπου υπόκεινται στην έγκριση της Επιτροπής.

Όπως αναφέρεται στην απόφαση αυτή, η κυβέρνηση της Ομοσπονδιακής Δημοκρατίας της Γερμανίας σκόπευε να χορηγήσει, για το έτος 1988, στα πλαίσια της απόφασης αριθ. 2064/86/ΕΚΑΧ, μια ενίσχυση στη διάθεση του άνθρακα και του οπτάνθρακα που προορίζονταν για τη βιομηχανία σιδήρου και χάλυβα της Κοινότητας ύψους 3 500 εκατομμυρίων μάρκων.

Στην επιστολή της 25ης Νοεμβρίου 1988, η κυβέρνηση της Ομοσπονδιακής Δημοκρατίας της Γερμανίας ενημέρωσε την Επιτροπή ότι το ύψος της προβλεπόμενης ενίσχυσης για τις πωλήσεις των προϊόντων άνθρακα και οπτάνθρακα, προοριζόμενων για τη βιομηχανία σιδήρου και χάλυβα της Κοινότητας, το οποίο είχε καθορισθεί από την εν λόγω απόφαση, κρινόταν ανεπαρκές.

Σε σύγκριση με το ύψος της ενίσχυσης που είχε εγκριθεί από την Επιτροπή, η αύξηση για το έτος 1988 θα ανερχόταν σε 279 εκατομμύρια μάρκα και το σύνολο της ενίσχυσης για τη διάθεση του άνθρακα και του οπτάνθρακα κατά το 1988 θα ήταν 3 779 εκατομμύρια μάρκα.

Η αύξηση του ποσού της ενίσχυσης αυτής είναι προϊόν, αφενός, μιας διόγκωσης της ζήτησης άνθρακα οπτανθρακοποίησης εκ μέρους της κοινοτικής βιομηχανίας σιδήρου και χάλυβα κατά το 1988 και, αφετέρου, ενός ανοίγματος το οποίο υπερβαίνει τις αρχικές εκτιμήσεις μεταξύ της ισχύουσας τιμής για τον άνθρακα οπτανθρακοποίησης στην παγκόσμια αγορά και του κόστους παραγωγής στη Γερμανία.

Η ενίσχυση αυτή ανερχόμενη κατά συνέπεια σε 3 779 εκατομμύρια μάρκα πληροί τους όρους του άρθρου 4 της απόφασης αριθ. 2064/86/ΕΚΑΧ, δεδομένου ότι προορίζεται να καλύψει το άνοιγμα που διαπιστώθηκε κατά το 1988 μεταξύ της τιμής της παγκόσμιας αγοράς και το κόστος παραγωγής για ένα σύνολο παραγωγής 26,4 εκατομμυρίων τόνων, σύμφωνα με τους όρους που καθορίζονται στο άρθρο 12 της εν λόγω απόφασης.

Η προβλεπόμενη ενίσχυση αναμένεται ότι θα επιτρέψει τη χρονική κλιμάκωση του κλεισίματος ορισμένων μονάδων εξόρυξης. Κατ' αυτό τον τρόπο, συμβάλλει στην επίλυση προβλημάτων κοινωνικής και περιβαλλοντικής φύσης, τα οποία συνδέονται με την εξέλιξη της βιομηχανίας λιθάνθρακα, σύμφωνα με το άρθρο 2 παράγραφος 1 τρίτη περίπτωση της απόφασης.

ΙΙ

Σύμφωνα με το άρθρο 11 παράγραφος 2 της απόφασης αριθ. 2064/86/ΕΚΑΧ, η Επιτροπή οφείλει να διασφαλίσει ότι οι άμεσες ενισχύσεις που εγκρίνονται υπέρ της τρέχουσας παραγωγής ανταποκρίνονται αποκλειστικά στους στόχους που καθορίζονται στα άρθρα 3 έως 6 της εν λόγω απόφασης. Για το σκοπό αυτό, πρέπει να είναι ενήμερη για το ύψος και τον τρόπο κατανομής των κονδυλίων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται στην Ομοσπονδιακή Δημοκρατία της Γερμανίας η έγκριση να καταβάλει, για το έτος 1988, μια πρόσθετη ενίσχυση για τη διάθεση του άνθρακα και του οπτάνθρακα που προορίζονται για την τροφοδοσία υψικαμίνων της βιομηχανίας σιδήρου και χάλυβα της Κοινότητας, ύψους 279 εκατομμυρίων μάρκων, φέροντας το συνολικό ποσό της ενίσχυσης αυτής, η οποία εγκρίνεται για το 1988, σε ύψος 3 779 εκατομμυρίων μάρκων.

Άρθρο 2

Η κυβέρνηση της Ομοσπονδιακής Δημοκρατίας της Γερμανίας κοινοποιεί, το αργότερο στις 30 Ιουνίου 1989, το

(1) ΕΕ αριθ. L 177 της 1. 7. 1986, σ. 1.

(2) ΕΕ αριθ. L 33 της 5. 2. 1988, σ. 34.